**Zber dotazníkov ukončený**

Prezident európskej koalície rakoviny prostaty Europa Uomo, pán A.Deschamps, vyjadril po uzavretí dotazníkovej akcie „Quality of Life Survey“ (15.11.2019) svoju spokojnosť s prípravou a priebehom celej akcie. Do prieskumu prispelo cca 3000 respondentov z 24 európskych krajín, v štatistike akcie je aj 8 príspevkov zo Slovenska. Počet vyplnených dotazníkov je približne 3x vyšší, ako sa očakávalo, čo prispieva k objektivite a závažnosti výsledkov akcie v celoeurópskom meradle.

A.Deschamps poďakoval všetkým účastníkom a národným organizáciám Europa Uomo, ktorí venovali pozornosť dotazníkovej akcii a prispeli k jej veľkému úspechu, osobitne vyzdvihol tiež príspevok a podporu sponzorov, spoločností Bayer, Ipsen a Janssen.

Prvá analýza výsledkov dotazníkovej akcie bude zverejnená koncom januára 2020 a o jej obsahu budeme informovať aj na našej web stránke. Viac podrobností o akcii (v anglickom jazyku) môžete získať na webovej stránke Europa Uomo.